== Historie ==
Før [[1864]] var den nordvestlige del af Slesvig i administrativ henseende et sandt kludetæppe. Der var to amter [[Tønder Amt (før 1867)|Tønder]] og [[Løgumkloster Amt|Løgumkloster]], som hørte til Slesvig, men ind mellem dem lå de [[Kongerigske enklaver]], som hørte til [[Ribe amt (før 1970)|Ribe amt]]. Disse områder blev i 1867 samlet til Tønder kreds ([[Kreis Tondern]]). Da [[Hertugdømmet Slesvig|Slesvig]] i [[1920]] blev delt mellem [[Danmark]] og [[Tyskland]], blev denne landkreds delt nogenlunde midt over. Den nordlige del blev til det nyoprettede Tønder Amt i Danmark. Den sydlige del blev til Sydtønder kreds ([[Kreis Südtondern]]) med administrativt hovedsæde i [[Nibøl]]. Sydtønder kreds blev i 1970 indlemmet i den nye kreds [[Nordfrisland]].
Historie